Kuldīgas pirmsskolas izglītības iestādes “Cīrulītis”

**Bērnu tiesību aizsardzības (BTA) protokols**

Izstrādāts saskaņā ar:

 *\*ANO Konvenciju par bērnu tiesībām.*

 *\* Bērnu tiesību aizsardzības likumu.*

 *\*MK (28.11.2009.) noteikumiem Nr.1338*

 *“Kārtība, kādā nodrošināma izglītojamo drošība*

 *iestādēs un tās organizētajos pasākumos” 6.5 punktu.*

****

SASKAŅOTS:

Kuldīgas PII ‘’Cīrulītis’’ vadītāja

 I.Krebse

Pedagoģiskās padomes sēdē

2022.gada 30.augustā.

***Kuldīgas PII “Cīrulītis” BTA***

***(bērnu tiesību aizsardzības) protokols.***

**Mērķis:**

Nodrošināt iestādē bērnu tiesību aizsardzību, rūpēties par bērnu drošību, agrīni identificēt problēmas un nodrošināt vienotu (iestādes darbinieku un vecāku) izpratni par bērnu tiesību īstenošanu, problēmu risināšanu un bērnu pozitīvu disciplinēšanu.

**Uzdevumi:**

* Bērnu izglītošana par drošību attiecībās, tiesībām un pienākumiem – ‘’Džimbas drošības programma”,
* Iestādes darbinieku izglītošana par bērnu tiesību aizsardzību un iespēju bērnam palīdzēt riska situācijās. Bērnu tiesību ievērošanas uzraudzība ikdienas darbā.
* Vecāku un iestādes darbinieku sadarbība, vienotas izpratnes veidošana un izglītošana par bērnu tiesībām un audzināšanu bez vardarbības.

 **BTA komanda:**

-‘’Džimbas drošības programma” (bērnu izglītošana personiskās drošības jomā),

**-**izskata problēmsituācijas,

-izstrādā rīcības plānu situācijas risināšanai,

- izglīto un konsultē darbiniekus un vecākus bērnu tiesību aizsardzības jomā,

**-**organizē un analizēbērnu novērojumu anketēšanu e-vides platformā,

**-**seko pozitīvās disciplinēšanas un audzināšanas metožu izmantošanai iestādē.

|  |  |  |
| --- | --- | --- |
| Vārds, uzvārds | Amats | Atbildības joma |
| Iveta Megne | Speciālais pedagogs | Protokolists, sarunas ar vecākiem, konsultācijas, dokumentu pārvaldība. |
| Inita Šmite | Sociālais pedagogs | Džimbas drošības aģents, sarunas ar vecākiem, konsultācijas  |
| Iveta Rubene | Pirmsskolas skolotāja | Sarunas ar vecākiem, konsultācijas |
| Maija Bikava | Skolotāja palīgs | Sarunas ar vecākiem, konsultācijas |
| Inguna Krebse | Iestādes vadītāja | E-vides platforma, sarunas ar vecākiem, konsultācijas |

Pielikums Nr.1

*“Kuldīgas PII ‘’Cīrulītis’’ kārtība bērnu uzvedības noteikumu ievērošanas nodrošināšanai un pozitīvai disciplinēšanai.’’*

Pielikums Nr.2

*Rīcības shēma gadījumā, ja izglītojamais apdraud savu vai citu bērnu drošību, veselību vai dzīvību.* (Bērns - Bērns).

Pielikums Nr.3

 *Bērna interešu aizskāruma vai apdraudējuma novēršanas plāns*. (Vecāks - Bērns)

Pielikums Nr.4

 *Bērna interešu aizskāruma vai apdraudējuma novēršanas plāns*. (Darbinieks - Bērns )

*Pielikums Nr.1*

*Kuldīgas PII ‘’Cīrulītis’’ BTA protokols.*

**Kārtība bērnu uzvedības noteikumu ievērošanas nodrošināšanai un pozitīvai disciplinēšanai.**

*Saskaņā ar MK noteikumiem (28.11.2009.) noteikumiem Nr.1338*

 *“Kārtība, kādā nodrošināma izglītojamo drošība*

 *iestādēs un tās organizētajos pasākumos” 6.5 punktu.*

**I Atbalsts pozitīvai uzvedībai**

* 1. Bērnu uzvedības noteikumus iestādē nosaka *Kuldīgas PII ‘’Cīrulītis” iekšējie kārtības noteikumi,* pedagogi ar tiem iepazīstina izglītojamos mācību un audzināšanas procesa laikā bērniem saprotamā veidā, izmantojot atbalsta materiālus.
	2. Iestādē ir izstrādāti uzvedības noteikumi, rīcības stratēģijas, lai mazinātu un nepieļautu nevēlamu uzvedību no pieaugušā un bērna puses, lai novērstu rīcības sekas un veicinātu veiksmīgu, pozitīvu pieaugušā un bērna saskarsmi.
	3. Veiksmīgai pieaugušā un bērna saskarsmei nepieciešamās pedagoģiskās saskarsmes prasmes:

|  |  |
| --- | --- |
| **Pieaugušā pedagoģiskās saskarsmes prasmes** | **Ko tas dod bērnam** |
| Labā seja | - Drošības vajadzība,- paredzamības nodrošināšana. |
| Piemērots balss tonis | - Drošības vajadzība. |
| Bērna darbības nosaukšana | - Savu darbību, emociju apzināšanās, piefiksēšana. |
| Savu darbību nosaukšana | - Paredzamības nodrošināšana,- struktūras nodrošināšana,-empātija |
| Sekošana bērna vajadzībām / interesēm | -Drošības vajadzība,- bērna attīstības vajadzība. |
| Apstiprinājums / atbalstīšana / iedrošinājums | - Vajadzība pēc pozitīva pašvērtējuma. |
| Prasme fokusēt bērna uzmanību | - Drošības izjūta,- palīdz bērnam novērst mērķtieksmes traucējumus un gribas vājumu, palīdz koncentrēties darbam. |
| Prasme gaidīt | - Māca bērnam gaidīt, iedziļināties,- tiek dots laiks apgūt prasmes un zināšanas bērnam piemērotā tempā. |
| Pozitīvā vadīšana | - Individuāls darbs ar bērnu nodrošina vajadzību pēc piederības grupai, tās cieņas,- drošības vajadzība. |
| Prasme klausīties | - Laika došana bērniem,- pašapziņas celšana. |
| Struktūras ievērošana ikdienā, rotaļdarbībā, bērna individuālās struktūras ievērošana | - Drošības vajadzība. |
| Prasību samērīgums | - Vajadzība pēc enerģijas atjaunošanas. |
| Motivējošu darbību izmantošana | - Motivācija paveikt uzdevumu. |
| Izvēles iespējas došana bērnam | - Māca pašam pieņemt lēmumus,- pašvērtējuma paaugstināšana,- drošības izjūta. |
| Stresa faktoru pārzināšana | - Mazina darbības impulsivitāti |

* 1. Pedagogi un darbinieki bērnusiepazīstina un palīdz apgūt noteiktu kārtību pirmsskolas iestādē, pieņemamus uzvedības modeļus, kā arī attīsta bērnu paškontroli, ņemot vērā bērnu vecumposmu īpatnības, izmantojot pozitīvas disciplinēšanas metodes.

**II Pozitīvas disciplinēšanas metožu piemēri**

|  |  |
| --- | --- |
| **Disciplinēšanas metodes** | **Paskaidrojums** |
| Skaidri, saprotami noteikumi, dienas kārtība un paredzamas nevēlamās uzvedības sekas. | -Bērnam ir skaidri jāzina noteikumi. Tos ar bērnu izrunā, attēlo vai uzraksta, novieto redzamā vietā (katru noteikumu formulē kā vēlamo uzvedību, nelietojot “nedrīkst”, “nedari” utt.). -Nosakot robežas un noteikumus, jāpārliecinās, ka bērns tos saprot. ---Bērnam iepriekš jābūt informētam par sekām, ja noteikumi netiek ievēroti. |
| Pieaugušais kā rīcības paraugs | -Bērns vislabāk mācās no tā, ko pieaugušais dara, nevis no tā, ko viņš saka -Demonstrē tādas īpašības, kādas vēlies ieaudzināt bērnos! |
| Konsekvence | -Visiem pieaugušajiem, kuri iesaistīti bērna audzināšanā, jāvienojas par vienādiem pamata noteikumiem – vienā veidā sekojot līdzi noteikumu ievērošanai un vienādi reaģējot uz nevēlamu uzvedību. ----Visiem pieaugušajiem savā starpā jāsadarbojas (pedagogiem, vecākiem, auklēm u.c.). -Ja ir domstarpības vai pārpratumi pieaugušo starpā, mazākos bērnos var rasties apjukums un nedrošība, bet lielāki bērni to var izmantot, lai noteikumus neievērotu. |
| Bērna sagatavošana pārmaiņām un stresa situācijai | -Jaunas situācijas un jaunas vietas bērnam var radīt grūtības,-Nepieciešams pārrunāt ar bērnu, kas notiks, lai viņš zina, ko var sagaidīt. (izmantot piktogrammas vai sižeta attēlus dienas rita attēlošanai) |
| Uzmanības novēršana | Efektīva metode bērniem, lai novērstu problēmas, pirms tās ir aizsākušās, un izraisītu pozitīvas jūtas tajās reizēs, kad bērns ir pēkšņi kļuvis dusmīgs vai bēdīgs.  |
| Klusuma stūris ‘’Miera osta”  | *Klusuma stūrī* bērns pavada noteiktu laika sprīdi, kas ir paredzēts, lai bērns “apdomātos’’ ( bērns izvēlas pats vai iesaka skolotājs). To pielieto tikai tad, ja1. bērns ir informēts par noteikumiem un tos pārkāpj, viņš dodas uz “Miera ostu”, kas ir pieaugušā redzeslokā vai klātbūtnē.
2. “Miera osta’’ – no pārējiem norobežota vieta, tā nedrīkst būt slēgta un biedējoša, tur ir spēles, ko var spēlēt viens, grāmatas, dusmu spilvens, kur izlikt sakrāto enerģiju, groziņš ar stresu mazinošām rotaļlietām,
3. pēc “apdomāšanās’’ bērns atgriežas pie savām iesāktajām nodarbēm, netiek kaunināts. Seko saruna, kurā akcentē vēlamo pozitīvo uzvedību, emocijas un jūtas.
 |
| Humors | -Humors var palīdzēt, lai paraudzītos uz notikušo vieglāk un situācija atgrieztos pozitīvā gultnē, bet pieaugušie saglabātu paškontroli.-Svarīgi, lai bērns jau saprastu humoru, turklāt humora izmantošana nedrīkst būt bērnu pazemojoša. -Jāapzinās, ka mazi bērni pieaugušo teikto parasti uztver konkrēti, tādēļ pārnestas nozīmes, ironija un sarkasms bērnam nav saprotams. |
| Pozitīvs pastiprinājums“zaļās pildspalvas” metode | Uzslava un bērna pozitīva novērtēšana, kad bērns uzvedas labi.  -Paslavē konkrētu bērna rīcību, novērtē bērna pūles, pieaugušais apraksta savas izjūtas saistībā ar situāciju.- Priecājies, ja bērns ilgāku laiku velta uzmanību vēlamai nodarbei. - -Bērns uzvedīsies daudz labāk, ja slavēsi viņu par to, kas viņam izdodas, nevis, ja bieži teiksi “nē” un izteiksi aizliegumus.- Bērns būs paklausīgāks, ja pieaugušie viņiem biežāk teiks, ko darīt, nevis ko nedarīt. |
| Motivācijas atrašana | Pielietojama situācijās, kad bērns nevēlas veikt pašaprūpes darbības. Tiek veicināta bērna izjūta, ka viņš var paveikt nepieciešamo darbību, stiprinot bērna pašvērtējumu. Bērns jāpaslavē par cenšanos un progresu, neskatoties uz rezultātu, svarīgi neuzlikt pārāk sarežģītu uzdevumu, kam nepieciešama plānošana, ko bērns nespēj paveikt. |
| Ignorēšana | Kad uzvedība nevienu neapdraud, bērns vēlas pievērst pieaugušā uzmanību caur nevēlamo uzvedību.Tīša neievērošana/ ignorēšana, ļauj bērnam nomierināties, lai pārtrauktu nevēlamu uzvedību/rīcību, neprovocētu bērnu jaunām darbībām. |
| Apstādināšana – kad bērns apdraud sevi vai citus | -Pieaugušais stingrā, noteiktā balsī saka: “Stop” vai “Nē!”, “Pietiek!”. -Ja bērns pakļaujas, tad viņu par to paslavē. -Ja bērns turpina nevēlamo uzvedību, jāpielieto cita disciplinēšanas metode. |
| Ciešais apskāviens | Pieaugušais maigi, bet stipri satver bērnu sev klēpī, apķer bērnu un pašūpo, līdz viņš nomierinās. Šī metode ir kā stingrs atgādinājums – saki tikai to, kas nepieciešams, lai pārtrauktu bērna uzvedību. |
| Izolēšana no notikuma vietas –kad bērns apdraud sevi vai citus | Nodrošina citu telpu, kurā bērns nomierinās kopā ar pieaugušo.Augsta emocionālā uzbudinājuma stāvoklī piedāvā bērnam padzerties ūdeni maziem malkiem, piedāvā bērnam nomazgāt seju ar vēsu ūdeni. Ja bērna negatīvas uzvedības izpausmes nemazinās un nespēj atgūt emociju kontroli, sazinās ar vecākiem, lai ierodas pie bērna. |

**III Nevēlamās disciplinēšanas metodes**

|  |  |
| --- | --- |
| **Nevēlamās metodes** | **Paskaidrojums** |
| Sods | Bērna ietekmēšana dažādos nevēlamos veidos; |
| Kliegšana  | Balss pacelšana pret bērnu izpaužot savas dusmas un neapmierinātību pret bērnu; |
| Raustīšana/purināšana | Matu raušana, raušana aiz auss, nevēlami fiziski pieskārieni; |
| Sišana | Pēršana ar roku vai priekšmetu, kniebšana; |
| Emocionāla ietekmēšana | Bērnu salīdzināšana, noniecināšana, pazemošana, apsaukāšana, izsmiešana; |
| Sarkastiski izteicieni | Bērna pazemošana, izmantojot pazemojošus un dažkārt bērnam nesaprotamus izteicienus (“Tu tā kā lācis tūļājies”, “Ēdis neesi, ka spēks nav?”)  |
| Draudēšana/biedēšana | Manipulēšana ar bērnu, demonstrējot savu pārākumu; (“Atnāks policists un tevi aizvedīs”“Pasaukšu māsiņu ar lielo šprici’’) |
| Stāvēšana stūrī | Pielieto kā sodu, liekot bērnam stāvēt stūrī |
| Mācīšanās process kā sods | Bērna sodīšana ar rakstīšanu, lasīšanu un rēķināšanu. |

**IV Uzvedības pārkāpumu sekas**

1. Atsevišķas, vienreizējas bērna uzvedības izpausmes neliecina par uzvedības traucējumiem vai saskarsmes grūtībām. Nepieciešams izvērtēt uzvedības izpausmju smagumu, biežumu, ilgumu, ietekmi uz bērna attīstību un ietekmi uz iekļaušanos sabiedrībā;
2. Sekām jābūt samērīgām ar pārkāpumu;
3. Bērnam jāmāca apzināties, ka katra līmeņa pārkāpumiem ir zināmas dabiskās un loģiskās sekas, par kurām iepriekš viņi ir informēti:

7.1. aizliegšana, tiesību un privilēģiju ierobežošana – sava laika brīva izmantošana, noteiktu piederumu, telpu vai līdzekļu lietošana;

7.2. citu cilvēku informēšana par bērna uzvedību – tikšanās ar citiem pedagogiem, administrāciju, bērna vecāku informēšana;

7.3. zaudējumu vai postījuma novēršana – salabot sabojāto, lietu atgriešana, saslaucīt, sakārtot, atlikt vietā;

7.4 skolotājs var izmantot pozitīva pastiprinājuma paņēmienus, lai novērstu agresīvu vai nepieņemamu uzvedību:

 - signāla lietošana darbību pārtraukšanai (plaukstu sasišana, zvaniņa skandēšana);

- pieskaršanās plecam vai rokai darbību pārtraukšanai;

- acu kontakta veidošana;

- individualizēta darba vietas nodrošināšana tuvāk skolotājam;

- laika limita noteikšana;

- relaksācijas vietas nodrošināšana;

- vizuālā atbalsta materiālu izmantošana;

- skolotāja disciplīnas piemēra demonstrēšana;

- pamudinājumi, uzslavas, žestu valodas izmantošana;

- darbības pārtraukuma nodrošināšana pirms noguruma vai uzvedības maiņas

|  |  |
| --- | --- |
| DABISKĀS RĪCĪBAS SEKAS | LOĢISKĀS RĪCĪBAS SEKAS |
| Likumsakarīgi izriet no bērna rīcības vai situācijas. Piemēram, ja bērns pārāk neuzmanīgi spēlējas ar rotaļlietu, un tā saplīst, tad vairs nav ar ko spēlēties. Ja bērns atsakās ēst piedāvātās pusdienas, viņš dabiski jūt izsalkumu. Dabiskās sekas iesaka pielietot situācijās, kad kaut kas ir pazaudēts, sabojāts, kad bērnam rodas ieradums „aizmirst”, viņš novilcina laiku, nepilda savus pienākumus.  | Loģiskās sekas piemēro situācijās, kad dabisko seku iestāšanās var apdraudēt bērna veselību, labklājību. Loģiskās sekas ir kā strukturētas mācību situācijas, ko nosaka pieaugušais, piedzīvo bērns, un šīs sekas ir loģiski saistītas ar situāciju un bērna uzvedību. Loģiskās sekas iesaka pielietot situācijās, kad bērns nesadarbojas ar citiem bērniem, rada nekārtību, nerūpējas par savām mantām, bērnam ir destruktīva uzvedība, viņš nepilda savus pienākumus, dara pāri citiem u.c. situācijās. Pielietojot loģiskās rīcības sekas, bērns mācās uzņemties atbildību par savu uzvedību.  |

**V Rīcības stratēģijas**

8. Ārkārtas situācijas vienmēr risina nekavējoties;

9. Pedagogs ievēro izstrādāto kārtību un rīcības stratēģijas, kā reaģēt uz uzvedības pārkāpumiem.

10. BTA protokols pieejams visās grupās Dokumentu mapēs, e-klasē, iestādes mājaslapā.

11.Ar BTA protokolu tiek iepazīstināti visi darbinieki māc gada sākumā, vecāki septembrī – vecāku sapulcēs. BTA protokols saskaņots un izmaiņas veicamas sadarbībā ar Iestādes padomi.

*Kārtība bērnu uzvedības noteikumu ievērošanas*

*nodrošināšanai un pozitīvai disciplinēšanai.*

**PEDAGOGU RĪCĪBAS SHĒMA UZVEDĪBAS NOTEIKUMU IEVĒROŠANAS NODROŠINĀŠANAI**

**Grupas uzvedības noteikumi**

**Izstrādāti kopā ar bērniem, atrodas bērniem redzamā vietā, pašu vizualizēti, ikdienā atkārtoti.**

**tiek ievēroti**

**netiek ievēroti**

**(nelieli pārkāpumi)**

Pieej bērnam tuvu klāt un mierīgā tonīskaidri saki prasību, tad atkāpies un novēro.

**skolotāja rīcība**

**pozitīvā pastiprināšana**

Lieliski! Tas ir labi, ka tu sakārtoji klučus!

**Jā**

**Nē**

**Nostrādāja?**

Pieej bērnam klāt, atgādini noteikumu, lūdz bērnam to atkārtot. Atkāpies un novēro.

**Nostrādāja?**

**Nē**

**pozitīvā pastiprināšana**

Pieej bērnam klāt, liec viņam izvēlēties starp iespēju turpināt vai sekām. Atkāpies. Vēro.

**pozitīvā pastiprināšana**

**Nē**

**Nostrādāja?**

Pieej tuvu klāt un iejaucies viņa darbībās. Lieto sekas. Neatkāpies.

*Pielikums Nr.2*

*Kuldīgas PII ‘’Cīrulītis’’ BTA protokols.*

**RĪCĪBAS SHĒMA GADĪJUMĀ, JA IZGLĪTOJAMAIS**

**APDRAUD SAVU VAI CITU PERSONU DROŠĪBU, VESELĪBU VAI DZĪVĪBU.**

 **( Bērns – Bērns )**

APDRAUDĒJUMS

INFORMĒ VECĀKUS PAR NOTIKUŠO

INFORMĒ IESTĀDES VADĪBU

NODROŠINA BĒRNAM VIDES MAIŅU CITĀ TELPĀ, PIESAISTOT CITA DARBINIEKA KLĀTBŪTNI

 PERSONA, KURA KONSTATĒ APDRAUDĒJUMU NOVĒRŠ TO

SNIEDZ CIETUŠAJAM PIRMO PALĪDZĪBU,

,,,

IZOLĒ APDRAUDĒJUMA IZRAISĪTĀJU KOPĀ AR PIEAUGUŠO, PIELIETO ATBILSTOŠU POZ. DISC. METODI

RAKSTISKI ZIŅO PAR KONSTATĒTO FAKTU

 ATBALSTA PERSONĀLS (BTA KOMANDA)

# ORGANIZĒ SARUNU AR IZGLĪTOJAMIEM, # ANALIZĒ SITUĀCIJU, # IZSTRĀDĀ IETEIKUMI GRUPU SKOLOTĀJĀM, # IETEIKUMI IZGLĪTOJAMĀ VECĀKIEM (SARUNA)

 INDIVIDUĀLS DARBS AR IESAISTĪTAJIEM BĒRNIEM, PREVENTĪVS DARBS GRUPĀ

NĒ

VADĪTĀJA RAKSTISKI INFORMĒ VECĀKUS PAR NEPIECIEŠAMO SADARBĪBU

JĀ

JA NEIERODAS PĒC VADĪTĀJAS AICINĀJUMA VAI NEIESAISTĀS SITUĀCIJAS RISINĀŠANĀ, TIEK INFORMĒTS SOCIĀLAIS DIENESTS VAI BĀRIŅTIESA

VEIC ATBALSTA PERSONĀLA IETEIKTOS PASĀKUMUS

*Pielikums Nr.3*

*Kuldīgas PII ‘’Cīrulītis’’ BTA protokols*

**BĒRNA INTEREŠU AIZSKĀRUMA VAI APDRAUDĒJUMA NOVĒRŠANAS PLĀNS.**

 **( Vecāks – Bērns )**

SAŅEMTA SŪDZĪBA VAI KONSTATĒTS FAKTS PAR BĒRNA INTEREŠU AIZSKĀRUMU VAI APDRAUDĒJUMU

1. **ATPAZĪT**

INFORMĒTAIS DARBINIEKS ZIŅO ADMINISTRĀCIJAI, BTA KOMANDAI

BTA KOMANDA NODROŠINA TŪLĪTĒJU PALĪDZĪBU, ATBALSTU UN DROŠĪBU BĒRNAM

INFORMĒTAIS DARBINIEKS RAKSTISKI IESNIEDZ BĒRNA SŪDZĪBU ADMINISTRĀCIJAI.

-Informē bērna vecākus.

 **2. RISINĀT**

# INDIVIDUĀLĀS PĀRRUNAS AR BĒRNU. *(BTA komandas dalībnieks, medmāsa, grupas pedagogs)* # PĀRRUNAS AR GRUPAS DARBINIEKIEM. # TELEFONSARUNAS VAI TIKŠANĀS AR VECĀKIEM. # ORGANIZĒ PĀRRUNAS BTA KOMANDĀ. # IZSTRĀDĀ RĪCĪBAS PLĀNU DARBAM AR BĒRNU (IEPAZĪSTINA VECĀKUS). # VISAS DARBĪBAS TIEK DOKUMENTĒTAS.

# SPECIĀLISTU DARBS AR BĒRNU. # DARBS AR VECĀKIEM. # NEPIECIEŠAMĪBAS GADĪJUMĀ ZIŅOT POLICIJAI, BĀRIŅTIESAI, SOCIĀLAJAM DIENESTAM VAI CITAI BĒRNA TIESĪBU AIZSARDZĪBAS INSTITŪCIJAI, # INFORMĒ ATBILDĪGO PAŠVALDĪBAS DARBINIEKU. # NOTEIKTAJOS TERMIŅOS IZVĒRTĒ PAVEIKTO. # JA VECĀKI NESADARBOJAS, INFORMĒ PAŠVALDĪBAS ATBILDĪGO PĀRSTĀVI. # PAŠVALDĪBA LEMJ PAR PAPILDU PASĀKUMIEM SITUĀCIJAS UZLABOŠANĀ.

*Pielikums Nr.4*

*Kuldīgas PII ‘’Cīrulītis’’ BTA protokols*

**BĒRNA INTEREŠU AIZSKĀRUMA VAI APDRAUDĒJUMA NOVĒRŠANAS PLĀNS.**

 **( Darbinieks – Bērns )**

SAŅEMTA SŪDZĪBA VAI KONSTATĒTS FAKTS PAR BĒRNA INTEREŠU AIZSKĀRUMU VAI APDRAUDĒJUMU

1. **ATPAZĪT**

INFORMĒTAIS DARBINIEKS ZIŅO ADMINISTRĀCIJAI, BTA KOMANDAI

BTA KOMANDA NODROŠINA TŪLĪTĒJU PALĪDZĪBU, ATBALSTU UN DROŠĪBU BĒRNAM

INFORMĒTAIS DARBINIEKS VAI VECĀKS RAKSTISKI IESNIEDZ BĒRNA SŪDZĪBU ADMINISTRĀCIJAI.

-Informē bērna vecākus.

 **2. RISINĀT**

# SITUĀCIJAS LIECINIEKU PASKAIDROJUMI. # SARUNA AR BĒRNU, VECĀKIEM . *(BTA komanda*, pieaicināts speciālists) .

 # IESAISTĪTĀ DARBINIEKA PASKAIDROJUMS UN SARUNA. # ADMINISTRĀCIJA UN BTA KOMANDA IZVĒRTĒ PĀRKĀPUMA SMAGUMU #VARDARBĪBAS GADĪJUMĀ DARBINIEKU ATSTĀDINA NO DARBA # BTA KOMANDA VEIC DARBINIEKA DARBA MONITORINGU. # RISINĀJUMI SITUĀCIJAS UZLABOŠANAI. # PĀRRUNAS AR DARBINIEKU.

DARBINIEKS SADARBOJAS, IR SITUĀCIJAS UZLABOJUMS



 VADĪTĀJA VĒRTĒ IESPĒJU TURPINĀT DARBU IESTĀDĒ, UZTEIKUMS.

# PREVENTĪVIE PASĀKUMI IESTĀDĒ. # DARBINIEKU IZGLĪTOJOŠIE PASĀKUMI PAR DISCIPLINĒŠANAS METODĒM BEZ VARDARBĪBAS, IEKĻAUJOŠO IZGLĪTĪBU, BTA U.C.

 ATBILSTOŠU INSTITŪCIJU IESAISTĪŠANA.